Anne-Marie Peysson

D'Anne-Marie Peysson, gebuer de 24. Juli 1935 zu Saint-Disdier (Departement Hautes-Alpes), a gestuerwen de 14. Abrëll 2015Laurent Marsick, "Anne-Marie Peysson, animatrice emblématique de RTL, est décédée à l'âge de 79 ans mardi dernier." op rtl.fr, 18. Abrëll 2015, war eng franséisch Speakerin a Journalistin.

No 4 Joer bei engem Marseiller Regionalprogramm gouf d'Anne-Marie Peysson 1958 Animatrice bei der nationaler franséischer Televisiounschaîne ORTF a kuerz duerno Speakerin, déi d'Programmen ugesot huet.

1965 bis 1968 huet si zesumme mam Guy Lux duerch d'Emissioun Le Palmarès des chansons gefouert, an an deem engen oder anere Film a klenge Rollen - vu Speakerinnen - matgespillt.

1968 ass si bei de franséischen RTL-Radio gewiesselt, wou se déi bekannt Emissioune Stop ou encore a Les auditeurs ont la parole animéiert huet. 1975 krut si zousätzlech nees op der Televisioun bei TF1 eemol d'Woch d'Moderatioun vu La minute de la femme, a méi spéit La cuisine légère.

An der Spill-Emissioun Le Francophonissime huet si fir RTL Lëtzebuerg representéiert.

D'Anne-Marie Peysson huet ausserdeem e puer Placke mat Lidder opgeholl, a Bicher geschriwwen, wourënner de Bestseller 1001 trucs et astuces de nos grands-mères. 
 Filmographie 
 1955: Trois de la Canebière vum Maurice de Canonge 
 1964: Fantômas vum André Hunebelle: D'Speakerine
 1967: La Bonne Peinture vum Philippe Agostini (TV)
 1968: Le corso des tireurs vum Philippe Ducrest (TV): Corinne
 1969: La Femme infidèle vum Claude Chabrol
 1969: Erotissimo vum Gérard Pirès: Eng La Croix-Lieserin
 1971: On ne se dit pas tout entre époux vum Jacques Doillon (Kuerzfilm)

Discographie
 1964: Contes et légendes du folklore de France (Paroles et Musique)
 1965: Sous le signe de l'olivier (avec Henri Génès, Mathé Altéry et Jacques Morel) (Chief Records)
 1967: Le théâtre ferme (Columbia)
 1968: Du bois sec pour tout l'hiver (Columbia)
 1973: On est bien quand on est deux (avec Gérard Bourgeois) (RCA Records)

Biblliographie
 Anne-Marie Peysson: Comme vous, je pleure, j'aime et je ris: Autobiographie. éditions Robert Laffont,‎ 1978, ISBN 2221000447 an 978-2221000441.
 Anne-Marie Peysson: Mes trucs miracles pour les balcons, terrasses et jardins. Livre de poche,‎ 1996 ISBN 2253081744 an 9782253081746.
 Anne-Marie Peysson: 1001 trucs et astuces de nos grands-mères. L'Archipel,‎2009, ISBN 2809801355 an 978-2809801354.

Kategorie:Franséisch Journalisten
Kategorie:Franséisch Televisiounsmoderateuren
Kategorie:Gebuer 1935
Kategorie:Gestuerwen 2015